Fra den 1. november kan seks ekstra lægeri turnus begynde deres hoveduddannelsesforløb i almen medicin i Region Nordjylland. Dermed for regionen samlet 26 årlige hoveduddannelsesforløb. - 26 årlige stillinger styrker uddannelsesmulighederne for unge læger og modsvarer bedre den efterspørgsmål, vi oplever. Desuden kan det være med til at afhjælpe de rekrutteringsproblemer, vi oplever i den almene praksis, siger regionsrådsformand Ulla Astman. De seks ekstra forløb fordeler sig med tre forløb til Aalborg Sygehus, to forløb til Sygehus Vendsyssel og et forløb til Sygehus Thy-Mors. Ansøgningsfristen er allerede fredag aften, og i næste uge begynder ansættelsessamtalerne. - Det er en meget kort ansøgningsfrist, men der er også tale om en ekstraordinær situation. Vi håber at få alle de gode stillinger besat, siger sundhedsfaglig direktør Jens Winther Jensen.

Referat:
Region Nordjylland opretter seks ekstra uddannelsesforløb for læger i almen medicin.